《霞想楼近作书付绘阁侄和之》
明代·何准道

山绕高楼水绕廊，乱蝉分梦隐匡床。平桥过两晚荷立，曲渚添潮新荇长。

遁世丘樊忘岁月，存生鸥鹭恋林塘。微吟间步竹西岸，怅望伊人自一方。

作者简介：何准道，字旦兼，号茜园。香山（今中山）人。吾驺长子。明思宗崇祯十五年（一六四二）举人。官至吏科给事中。清兵入粤，吾驺督师三水，准道从父军中。国势瓦解，遂遁迹不出，与屈大均、高俨、谢长文、陈子升多酬和，并多方外交。著有《玄英阁稿》、《棕山诗集》。清陈伯陶《胜朝粤东遗民录》卷二有传。